**pagini nescrise**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e noapte si plânge poetul sub luna aprinsă

un far spre largul tristeții

lumina invită

noaptea mult asteptată de îngeri

de oameni, de stele, de vise

asternute în rânduri

o noapte pentru mine îmi zic

străinului îi umplu paharul, îi aprind țigara

sparg clepsidra gândindu-mă la inexistența timpului

si totusi

oglinda îmi arată reversul monedei

o poveste cu fețe transfigurate, riduri adânci

fruntea ninsă de gânduri

străinul plictisit de filosofie dispare

ca si fumul țigării

mintea poluează pagini

nescrise